Farg‘ona viloyati sayyohlik logotipi uchun yangi tanlov e’lon qildi

Farg‘ona viloyatining sayyohlik salohiyatini to‘liq ochib beruvchi logotipni yaratish bo‘yicha tanlov 2018-yilning 25-yanvaridan 28-fevraliga qadar o‘tkaziladi. Bu haqda Turizmni rivojlantirish davlat qo‘mitasi xabar berdi.

Xabarda logotip loyihasi qanday parametrlar bo‘yicha baholanishi batafsil aytilgan. Shuningdek, qo‘mitaning www.uzbektourism.uz saytida shu yilning 5—15-mart kunlari xalq tomonidan ovoz berish o‘tkaziladi, bu esa tanlovning asosiy shartlaridan biridir.
Komissiya a’zolari tomonidan tanlab olingan eng o‘ziga xos logotiplar Intellektual mulk agentligi ekspertizasidan o‘tishi shart.
Xalq ovoz berib, 1, 2, 3-o‘rinlarga loyiq ko‘rilgan g‘oliblar aprel oyida bo‘lib o‘tadigan Toshkent xalqaro sayyohlik yarmarkasida e’lon qilinadi va taqdirlanadi.